Abebe Bikila

Abebe Bikila (ge'ez alfabetoan: አበበ ቢቂላ) (Jato, Amhara, 1932ko abuztuaren 7a - Addis Abeba, 1973ko urriaren 25a) distantzia luzeko lasterketetan aritzen zen etiopiar atleta izan zen. 1960 eta 1964ko Olinpiar Jokoetan maratoiko urrezko domina irabazi zuen.

 Biografia 
Abebe Bikila Etiopiako herrixka bateko ahuntzain baten semea zen. 17 urterekin Addis Abebara joan eta Haile Selassieren Guardia Inperialean sartu zen. Onni Niskanen suediar prestatzailearen eskutik, 1960ko Olinpiar Jokoetako maratoian aritzeko entrenatu zenAbebebikila11.com. Lasterketaren egunean, kirol-oinetakoek min ematen ziotela eta, oinutsik laster egitea erabaki zuen. Bikilak, lasterketa irabazteaz gain, munduko errekorra hautsi zuen, 2:15:16.2 denborarekinAbebe Bikila, el corredor descalzo Lavanguardia.com. Garaipen horrekin, Olinpiar Jokoetan urrezko domina irabazten zuen Saharaz hegoaldeko Afrikako lehen atleta bilakatu zen.

Lau urte geroago, Tokioko Olinpiar Jokoetan, berriro urrezko domina eskuratu zuen. Orduan ere munduko marka berria ezarri zuen: 2:12:11. 1968ko Olinpiar Jokoetan, lesio baten, eta oxigeno urritasunaren ondorioz, 17. kilometroan proba utzi behar izan zuen. Urte bat geroago, zirkulazio-istripu batean paraplegiko geratu zen.

1973ko urriaren 25ean hil zen, garuneko odoljario batek jota. Hiletan 65.000 lagun bildu ziren Etiopiako heroi nazionalari adio esateko.

 Lortutako sari nagusiak 
 Olinpiar Jokoak Urrea 1960ko Udako Olinpiar Jokoak (Erroma) Maratoia Urrea 1964ko Udako Olinpiar Jokoak (Tokio) Maratoia

 Erreferentziak 

 Kanpo estekak 

  Webgune ofiziala
  Edurne ELIZONDO: Atzera Begira: 1960 Abebe Bikila Berria.info
  Joxeba LIZEAGA: Mamo Wolde eta Abebe Bikilaren aberria Aiurri.com
  Abebe Bikila Sports-reference.com
  Simon MARTIN: 50 stunning Olympic moments No24: Abebe Bikila runs barefoot into history Guardian.co.uk

Kategoria:Etiopiako atletak
Kategoria:Maratoilariak
Kategoria:1960ko Udako Olinpiar Jokoetako dominadunak
Kategoria:1964ko Udako Olinpiar Jokoetako dominadunak
Kategoria:1960ko Udako Olinpiar Jokoetako atletak
Kategoria:1964ko Udako Olinpiar Jokoetako atletak
Kategoria:1968ko Udako Olinpiar Jokoetako atletak
Kategoria:Munduko errekordunak atletismoan
Kategoria:Olinpiar Jokoetako urrezko dominadunak atletismoan
Kategoria:Etiopiako urrezko dominadun olinpikoak
Kategoria:Addis Abeban hildakoak